3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทและบริษัทในเครือประกอบธุรกิจพัฒนาที่ดินและจัดสร้างที่อยู่อาศัยให้กับผู้บริโภค
ประเภทโครงการหมู่บ้าน จัดสรรเป็นหลัก
ซึ่งโครงการที่ดำเนินการในปัจจุบันของบริษัทสามารถแบ่งตามประเภทกลุ่มลูกค้าเพื่อให้สอดคล้องรูปแบบ
ภายใต้ชื่อโครงการของบริษัทได้ดังนี้

1.  PERFECT MASTERPIECE เป็นโครงการขายบ้านจัดสรรพร้อมที่ดิน ในระดับราคา 7
    ล้านบาทขึ้นไป และเน้นกลุ่มลูกค้าระดับบน

2.  PERFECT PLACE เป็นโครงการขายบ้านจัดสรรพร้อมที่ดิน ในระดับราคา 3.5-7 ล้านบาท
    และเน้นกลุ่มลูกค้าระดับกลาง

3.  PERFECT PARK และ MANEERIN เป็นโครงการขายบ้านจัดสรรพร้อมที่ดิน ในระดับราคา
    2.5 - 5 ล้านบาท และเน้นกลุ่มลูกค้าระดับเริ่มครอบครัว

4.  THE VILLA เป็นโครงการทาวน์เฮ้าส์ และบ้านแฝดแนวคิดใหม่
    ทำเลรถไฟฟ้าสำหรับครอบครัวที่เพิ่งเริ่มต้น ราคา 1.7 – 3.0 ล้านบาท

5.  METRO PARK เป็นโครงการคอนโดมิเนียมแนวราบ ระดับ 8 ชั้น
    ที่สามารถเดินทางได้สะดวกด้วยรถไฟฟ้า ในรูปแบบคอนโดกลางสวน ระดับราคา 1.2 – 2
    .5 ล้านบาท เป็นการขยายตลาด ไปสู่กลุ่มลูกค้าที่ทำงานหรืออาศัยอยู่ในเมือง

โครงการบ้านเดี่ยว บริษัทจะดำเนินการคัดเลือกผู้รับเหมาที่มีประสบการณ์,
มีศักยภาพในการรับเหมาและพิจารณาฐานะการเงินของผู้รับงานก่อสร้างเป็นหลักก่อนมีการว่าจ้าง
บริษัทจะว่าจ้างผู้รับเหมาก่อสร้างบ้านตามแบบบ้านของบริษัท
มีการควบคุมโดยทีมวิศวกรและสถาปนิกของบริษัทตลอดระยะเวลาการก่อสร้างเพื่อให้บ้านมีคุณภาพ
และเป็นไปตามรูปแบบมาตรฐานของบริษัทที่วางไว้

โครงการคอนโดมิเนียม
บริษัทจะพิจารณาคัดเลือกผู้รับเหมาที่มีประสบการณ์ในการก่อสร้างอาคารสูงและมีฐานะการเงินที่เข็มแข็ง
มีศักยภาพ นอกจากนี้ บริษัทได้จัดทีมวิศวกรเพื่อประสานงานอย่างใกล้ชิด
รวมทั้งแต่งตั้งบริษัทที่ปรึกษาทางด้านวิศวกรรมที่มีประสบการณ์ในการบริหารงานก่อสร้างอาคารสูงเข้ามาร่วมพิจารณาให้คำแนะนำและควบคุมการก่อสร้างให้เป็นไปตามมาตรฐานทางวิศวกรรมตลอดระยะเวลาการก่อสร้างโครงการ
เพื่อให้งานก่อสร้างสามารถแล้วเสร็จและมีคุณภาพ และเป็นไปตามแผนงาน

นอกจากนี้ บริษัทยังมีการให้บริการหลังการขายแก่ลูกค้าโดยการรับประกันบ้านเป็นระยะเวลา 1 ปี
นับจากวันโอนกรรมสิทธิ์ พร้อมทั้งยังจัดให้มีการดูแลและการซ่อมบำรุงสโมสร สระว่ายน้ำ
สนามเด็กเล่น สวนพักผ่อน ตลอดจนสาธารณูปโภคอื่น ๆ ในโครงการ
จนกระทั่งได้ก่อสร้างโครงการจนแล้วเสร็จ และโอนพื้นที่ส่วนกลางและสาธารณูปโภคต่าง ๆ
ให้กับคณะกรรมการหมู่บ้านเพื่อดูแลต่อไป

บริษัทและบริษัทย่อยมีลักษณะผลิตภัณฑ์แยกตามโครงการ ณ วันที่ 31 ธันวาคม 2549 ดังนี้

+-----------------------------+---------+----+-------+-------+--------+
| โครงการ                     | ร       | ผ  | จำน   | จำน   | มูลค่าโ  |
|                             | ะยะเวลา | ลิต | วนยูนิต | วนยูนิต | ครงการ |
|                             |         |    |       |       |        |
|                             | พัฒนา    | ภ  | ทั้งหมด | ค     | คงเหลือ |
|                             | โครงการ | ัณฑ์ |       | งเหลือ |        |
|                             |         |    |       |       | (ล     |
|                             |         |    |       |       | ้านบาท) |
+-----------------------------+---------+----+-------+-------+--------+
| โครงการในปัจจุบัน              |         |    |       |       |        |
+-----------------------------+---------+----+-------+-------+--------+
| 1. เพอร์เฟค เพลส รัตนาธิเบศร์   | 25      | S  | 935   | 5     | 22.5   |
|                             | 39-2550 | DH |       |       |        |
+-----------------------------+---------+----+-------+-------+--------+
| 2. มณียา มาสเตอร์พีซ รัตนาธิเบศร์ | 25      | S  | 148   | 6     | 70     |
|                             | 45-2550 | DH |       |       |        |
+-----------------------------+---------+----+-------+-------+--------+
| 3. มณีรินทร์ พาร์ค รัตนาธิเบศร์    | 25      | S  | 189   | 13    | 65     |
|                             | 47-2550 | DH |       |       |        |
+-----------------------------+---------+----+-------+-------+--------+
| 4. เพอร์เฟค พาร์ค รัตนาธิเบศร์ - | 25      | S  | 147   | 37    | 150    |
| ราชพฤกษ์                     | 48-2550 | DH |       |       |        |
+-----------------------------+---------+----+-------+-------+--------+
| 5. เพอร์เฟค เพลส รัตนาธิเบศร์ - | 25      | S  | 395   | 325   | 1,412  |
| ราชพฤกษ์                     | 48-2552 | DH |       |       |        |
+-----------------------------+---------+----+-------+-------+--------+
| 6. เดอะ วิลล่า รัตนาธิเบศร์ –    | Q4/25   | TH | 461   | 329   | 658    |
| ราชพฤกษ์                     | 49-2551 |    |       |       |        |
+-----------------------------+---------+----+-------+-------+--------+
| 7. มณีรินทร์ พาร์ค รังสิต         | 25      | S  | 222   | 16    | 80     |
|                             | 47-2550 | DH |       |       |        |
+-----------------------------+---------+----+-------+-------+--------+
| 8. มณีรินทร์ เลค & พาร์ค ติวานนท์ | 25      | S  | 702   | 333   | 1,304  |
| วงแหวน                      | 44-2551 | DH |       |       |        |
+-----------------------------+---------+----+-------+-------+--------+
| 9. เพอร์เฟค เพลส พระราม 5 -  | 25      | S  | 306   | 163   | 995    |
| ราชพฤกษ์                     | 48-2550 | DH |       |       |        |
+-----------------------------+---------+----+-------+-------+--------+
| 10. เพอร์เฟค พาร์ ค พระราม    | Q4/25   | S  | 403   | 355   | 1,031  |
| 5 - บางใหญ่ ราชพฤกษ์          | 49-2550 | DH |       |       |        |
+-----------------------------+---------+----+-------+-------+--------+
| 11. เพอร์เฟค เพลส            | 25      | S  | 241   | 4     | 20     |
| รามคำแหง-สุวรรณภูมิ            | 47-2550 | DH |       |       |        |
|                             |         |    |       |       |        |
| (การ์เด้นโซน)                 |         |    |       |       |        |
+-----------------------------+---------+----+-------+-------+--------+
| 12. เพอร์เฟค เพลส            | 25      | S  | 99    | 31    | 276    |
| รามคำแหง-สุวรรณภูมิ            | 47-2550 | DH |       |       |        |
|                             |         |    |       |       |        |
| (โคโลเนียลโซน)               |         |    |       |       |        |
+-----------------------------+---------+----+-------+-------+--------+
| 13. เพอร์เฟค เพลส            | 25      | S  | 277   | 197   | 1,238  |
| รามคำแหง-สุวรรณภูมิ            | 48-2551 | DH |       |       |        |
|                             |         |    |       |       |        |
| (Private Zone)              |         |    |       |       |        |
+-----------------------------+---------+----+-------+-------+--------+
| 14. เพอร์เฟค พาร์ค รามคำแหง – | 25      | S  | 198   | 98    | 382    |
| สุวรรณภูมิ                     | 48-2550 | DH |       |       |        |
+-----------------------------+---------+----+-------+-------+--------+
| 15. เพอร์เฟค เพลส สุขุมวิท 77   | 25      | S  | 1,102 | 775   | 4,107  |
| **                          | 47-2552 | DH |       |       |        |
+-----------------------------+---------+----+-------+-------+--------+
| 16. มาสเตอร์พีซ เอกมัย -       | 25      | S  | 190   | 72    | 1,238  |
| รามอินทรา                    | 47-2550 | DH |       |       |        |
+-----------------------------+---------+----+-------+-------+--------+
| 17. เมโทร พาร์ค สาทร         | 25      | CD | 4,560 | 3,210 | 6,415  |
|                             | 48-2552 |    |       |       |        |
+-----------------------------+---------+----+-------+-------+--------+
| โครงการใหม่ในปี 2550          |         |    |       |       |        |
+-----------------------------+---------+----+-------+-------+--------+
| 1. เพอร์เฟค มาสเตอร์พีช        | Q1/25   | S  | 180   | 180   | 1,270  |
| รัตนาธิเบศร์                   | 50-2551 | DH |       |       |        |
+-----------------------------+---------+----+-------+-------+--------+
| 2.มณีรินทร์ พาร์ค รังสิต (16 ไร่)  | Q1/25   | S  | 99    | 99    | 247    |
|                             | 50-2550 | DH |       |       |        |
+-----------------------------+---------+----+-------+-------+--------+
| 3. เพอร์เฟค พาร์ค ร่มเกล้า      | Q4/25   | S  | 280   | 280   | 1,148  |
|                             | 50-2551 | DH |       |       |        |
+-----------------------------+---------+----+-------+-------+--------+
| 4. เดอะ วิลล่า พัฒนาการ        | Q3/25   | TH | 421   | 421   | 1,600  |
|                             | 50-2552 |    |       |       |        |
+-----------------------------+---------+----+-------+-------+--------+
| 5. เพอร์เฟค มาสเตอร์พีซ        | Q4/25   | S  | 428   | 428   | 3,300  |
| พัฒนาการ I                   | 50-2553 | DH |       |       |        |
+-----------------------------+---------+----+-------+-------+--------+

หมายเหตุ ** โครงการบริษัทย่อย (บจก.เอสเตท เพอร์เฟ็คท์)

SDH = บ้านเดี่ยว

TH = ทาวน์เฮ้าส์

CD = คอนโดมิเนียม

บริษัท กรุงเทพบ้านและที่ดินจำกัด (มหาชน) (บริษัทร่วม)

โครงการบริษัทร่วม

โครงการที่ดำเนินการอยู่ของ บมจ. กรุงเทพบ้านและที่ดิน แยกตามลักษณะผลิตภัณฑ์ ณ

31. ธันวาคม 2549 มีทั้งหมด 5 โครงการ ประกอบด้วย

+--------------------------+--------+------+------+-------+---------+
| ชื่อ / ที่ตั้งโครงการ          | ประเภท | มูลค  | จ    | ราค   | มูลค     |
|                          |        | ่าโคร | ำนวน | าเฉลี่ย | ่าโครงกา |
|                          | ผลิตภัณฑ์ | งการ |      | /หลัง( | รคงเหลือ |
|                          |        |      | (    | ล.บ.) |         |
|                          |        | (ล   | ยูนิต) |       |         |
|                          |        | .บ.) |      |       |         |
+--------------------------+--------+------+------+-------+---------+
| โครงการในปัจจุบัน           |        |      |      |       |         |
+--------------------------+--------+------+------+-------+---------+
| 1.บ้านราชพฤกษ์-เพชรเกษม    | SDH    | 967  | 146  | 6.7   | 347     |
| บางบอน                   |        |      |      |       |         |
+--------------------------+--------+------+------+-------+---------+
| 2. เดอะแกรนด์-พาร์ค วิลล์    | SDH    | 2    | 284  | 7.22  | 1,478   |
|                          |        | ,020 |      |       |         |
+--------------------------+--------+------+------+-------+---------+
| 3.เดอะแกรด์ เลค แกรนด์     | SDH    | 880  | 62   | 14.79 | 880     |
| ดิโอเซ่                    |        |      |      |       |         |
+--------------------------+--------+------+------+-------+---------+
| 4.เออร์เบริน์ สาทร เฟส 1    | TH     | 902  | 179  | 5     | 876     |
+--------------------------+--------+------+------+-------+---------+
| 5. THE PANO เพลส 1*      | CD     | 5    | 397  | 14.35 | 5,700   |
|                          |        | ,700 |      |       |         |
+--------------------------+--------+------+------+-------+---------+

หมายเหตุ: * โครงการ THE PANO ดำเนินการโดย บริษัท ริเวอร์ไซค์โฮมส์ ดีเวลลอปเม้นท์
จำกัด ซึ่งเป็นบริษัทที่ร่วมทุนโดย บมจ. กรุงเทพบ้านและที่ดิน กับ บริษัท เซ็นเตอร์พอยท์
พร็อพเพอร์ตี้ จำกัด ซึ่งเป็นบริษัทอสังหาริมทรัพย์รายใหญ่จากประเทศสิงคโปร์

บ้านจัดสรรในโครงการต่าง ๆ
ภายใต้การดำเนินงานของบริษัทและบริษัทในเครือโดยส่วนใหญ่เป็นโครงการบ้านเดี่ยว
และกว่าร้อยละ 90 ของรายได้จากการขายเป็นผลิตภัณฑ์ประเภทบ้านพร้อมอยู่
ซึ่งสอดคล้องกับนโยบายของบริษัทที่เน้นการขายบ้านพร้อมอยู่เป็นหลัก
เพื่อสร้างความมั่นใจให้กับลูกค้า และทำให้บริษัทรับรู้รายได้จากการขายได้อย่างรวดเร็ว
ภายหลังการขายบ้านให้ลูกค้า โดยมีระยะเวลาการโอนกรรมสิทธิ์ประมาณ 1-2 เดือนในปี 2550
บริษัทมองเห็นความต้องการของลูกค้าบางกลุ่มมีความต้องการไม่ตรงกับสินค้าที่สร้างแล้วเสร็จ
(บ้านพร้อมอยู่)
เพื่อสนองความต้องการสูงสุดของลูกค้าที่ต้องการลงทุนที่ได้รับความพอใจสูงสุดบริษัทจึงยังเปิดโอกาสให้ลูกค้าที่มีความต้องการบ้านระหว่างก่อสร้างที่ใกล้แล้วเสร็จในทำเลที่ลูกค้าพอใจซึ่งได้รับการตอบรับอย่างดี
รวมถึงหากลูกค้ามีความต้องการบ้านสั่งสร้าง บริษัทอาจดำเนินการในลักษณะของบ้านสั่งสร้าง
ซึ่งจะมีระยะเวลาการโอนกรรมสิทธิ์ที่นานออกไป

3.2 การตลาด และการแข่งขัน

3.2.1 การตลาด

กลยุทธ์การตลาด

บริษัทได้กำหนดกลยุทธ์ทางการตลาด โดยมีการปรับเปลี่ยนเพื่อให้สอดคล้องกับสภาวะการแข่งขัน
สภาพเศรษฐกิจ และสังคม โดยมีการใช้กลยุทธ์ทางการตลาด ดังนี้

ด้านผลิตภัณฑ์ บริษัทเน้นพัฒนาผลิตภัณฑ์ เพื่อสามารถตอบสนองความต้องการของตลาด
และสภาพการแข่งขัน โดยมองปัจจัยที่มีผลต่อการแข่งขัน ดังนี้

-   ทำเล โครงการของบริษัทฯ จะตั้งอยู่ในทำเลศักยภาพที่มีการเติบโตสูง
    โดยอยู่ใกล้แนวรถไฟฟ้า หรือแนวถนนตัดใหม่
    เพื่อให้ลูกค้ากลุ่มเป้าหมายสามารถเดินทางได้สะดวก
    และยังเป็นทำเลที่เพียบพร้อมด้วยระบบสาธารณูปโภค
    ซึ่งเมื่อลูกค้าเปรียบเทียบกับโครงการคู่แข่งจะเห็นว่าโครงการของบริษัทฯ
    จะตั้งอยู่ในทำเลที่ดีกว่า มีศักยภาพในการเจริญเติบโตสูง อาทิ

    -   โครงการในโซนตะวันตกของบริษัทฯ อยู่ใกล้สถานีรถไฟฟ้าสายสีม่วง (บางซื่อ –
        บางใหญ่), รถไฟฟ้าสายสีแดง (บางซื่อ – ตลิ่งชัน), ถนนราชพฤกษ์ ,สะพานพระราม
        4 (ข้ามแยกปากเกร็ด) เชื่อมต่อถนนแจ้งวัฒนะ

    -   โครงการในโซนสุวรรณภูมิ ใกล้สถานีรถไฟฟ้าสายสีส้ม (แอร์พอร์ต ลิงค์) เป็นต้น

นอกจากนี้บริษัทยังมีการขยายโครงการออกไปในทำเลใหม่ๆ
และขยายโครงการต่อเนื่องในบริเวณเดิม ให้สามารถครอบคลุมตลาดตามการแบ่งส่วนด้านภูมิศาสตร์
ตามความต้องการและกำลังซื้อของลูกค้ากลุ่มเป้าหมายได้ดียิ่งขึ้น

-   รูปแบบบ้าน บริษัทเน้นการออกแบบบ้านให้
    เปี่ยมด้วยประโยชน์ใช้สอยสอดคล้องกับความต้องการ วิถีการใช้ชีวิตและกำลังซื้อของผู้บริโภค
    โดยผสมผสานทีมงานออกแบบภายใน และบริษัทสถาปนิกชั้นนำจากภายนอก
    เพื่อให้ได้บ้านที่สมบูรณ์ลงตัว และมีรูปแบบที่หลากหลาย เช่น บ้านในสวน สวนในบ้าน,
    บ้านคนเมือง โดยมีการพัฒนาแบบบ้านให้สวยงามตรงกับรสนิยมของกลุ่มลูกค้าเป้าหมาย
    การเพิ่มแบบบ้านใหม่ที่เล็กลงแต่มีฟังก์ชั่นครบ เพื่อให้เหมาะกับกำลังซื้อของลูกค้ากลุ่มใหม่ๆ
    นอกจากนั้น บริษัทยังนำเอาระบบ Home Automation เพื่อตอบสนองต่อ Life Style
    ของคนรุ่นใหม่ และสร้างมูลค่าเพิ่มให้แก่ตัวสินค้า

- รูปแบบโครงการและสิ่งแวดล้อม

นอกเหนือจากบ้านแล้วบริษัทยังเน้นการออกแบบและจัดการสภาพแวดล้อมในโครงการ
ระบบสาธารณูปโภค ระบบรักษาความปลอดภัย และการบริการหลังการขาย เพื่อให้ลูกค้าได้ชุมชน
และสังคมที่ดี เพิ่มมูลค่าให้แก่บ้านในโครงการ ซึ่งจากแนวทางที่บริษัทดำเนินมาตลอดดังกล่าว
ทำให้ในปี 2548
ที่ผ่านมาโครงการของบริษัทได้รับรางวัลโครงการที่มีการบริการและการจัดการสภาพแวดล้อมดีเด่น
หรือ EIA Monitoring Award 2005 จากกระทรวงทรัพยากรธรรมชาติ และสิ่งแวดล้อม ใน 2
โครงการคือ โครงการเพอร์เฟค เพลส รามคำแหง – สุวรรณภูมิและ โครงการเพอร์เฟค เพลส
รัตนาธิเบศร์ และในปี 2549 ได้รับรางวัล EIA Monitoring Award 2006 อีก 3 โครงการ
คือ (1) โครงการเพอร์เฟคเพลส รัตนาธิเบศร์, (2) โครงการเพอร์เฟคเพลส รามคำแหง เฟส
1 และ (3) โครงการเพอร์เฟคเพลส รามคำแหง เฟส 2 และ 3
อันยืนยันถึงมาตรฐานและความมุ่งมั่นของบริษัท เพื่อคุณภาพชีวิตที่ดีของผู้อาศัยในโครงการ

นอกจากนั้น บริษัทได้จัดให้มีสวนสาธารณะทะเลสาบ พร้อมคลับเฮาส์ขนาดใหญ่ที่สมบูรณ์แบบ
โดยได้ร่วมกับพันธมิตรในธุรกิจ ในการส่งเสริมความเป็นชุมชนในบริเวณ Sport Multiplex หรือ
Club House ของแต่ละโครงการ อาทิ Black Canyon, โรงเรียน KPN, Clark Hatch, V
Shop, ร้านหนังสือดอกหญ้า, Sindy
ซึ่งเป็นการสร้างความแตกต่างที่เป็นจุดเด่นเหนือคู่แข่งของโครงการ
เพื่อความเป็นอยู่ที่ดีของลูกค้าในหลายๆ โครงการของบริษัท

กลยุทธ์สร้างแบรนด์

บริษัทได้มีการสร้างแบรนด์ เพื่อก่อให้เกิดภาพพจน์ที่ดี รวมถึงสามารถที่จะสื่อแนวความคิดโครงการ
จุดเด่นของโครงการ ตำแหน่งผลิตภัณฑ์ (Positioning)
และทั้งนี้โครงการของบริษัทอยู่ใกล้แนวรถไฟฟ้า ใกล้ทางด่วน หรือแนวถนนตัดใหม่สายสำคัญ
จึงเหมาะกับลูกค้าที่ต้องเดินทางไปมาได้สะดวก สบาย เป็นการเสริมสร้างคุณภาพชีวิติที่ดี

แนวคิด “บ้านคนเมือง” จึงถูกนำมาใช้คู่กับภาพบริษัทฯ เพื่อสื่อถึงมาตรฐานที่เหนือกว่า
ด้วยความสะดวกของทำเล โดยในส่วนของบ้านในทุกโครงการจะอยู่ภายใต้ชื่อ “เพอร์เฟค โฮม”
เพื่อบ่งบอกถึงมาตรฐานของสินค้าของบริษัทฯ
ซึ่งได้มาจากการทำวิจัยข้อมูลตามความต้องการของลูกค้า สำหรับชื่อโครงการต่างๆ ของบริษัทฯ
ได้ถูกจัดออกเป็น 5 ชื่อ เพื่อเหมาะกับกลุ่มลูกค้า ดังนี้

1.  PERFECT MASTERPIECE สำหรับลูกค้าระดับบน ราคาประมาณ 7 ล้านบาทขึ้นไป

2.  PERFECT PLACE สำหรับลูกค้าระดับกลางถึงระดับบนราคาประมาณ 3.5 - 7 ล้านบาท

3.  PERFECT PARK และ MANEERIN สำหรับลูกค้าระดับเริ่มครอบครัว ราคาประมาณ 2.5 –
    5.0 ล้านบาท

4.  THE VILLA ทาวน์เฮ้าส์ และบ้านแฝดแนวคิดใหม่ ทำเลรถไฟฟ้าสำหรับครอบครัวที่เพิ่งเริ่มต้น
    ราคา 1.7 – 3.0 ล้านบาท

5.  METRO PARK สำหรับลูกค้าที่ต้องการคอนโดมิเนียมที่สามารถเดินทางได้สะดวกด้วยรถไฟฟ้า
    ในรูปแบบคอนโดกลางสวน ระดับราคา 1.2 – 2 .5 ล้านบาท เป็นการขยายตลาด
    ไปสู่กลุ่มลูกค้าที่ทำงานหรืออาศัยอยู่ในเมือง

  ตารางแสดงระดับราคาบ้านแบ่งตามแบรนด์

  []

  []

[]

[]

ทั้งนี้บริษัทยังให้ความสำคัญกับคุณภาพงานก่อสร้าง การออกแบบและวางผังโครงการ
การดำเนินการให้มีสิ่งอำนวยความสะดวก สโมสร การบริการหลังการขาย
การจัดการดูแลรักษาสภาพแวดล้อมภายในโครงการ ระบบสาธารณูปโภค และ
ระบบรักษาความปลอดภัย เพื่อให้ลูกค้าได้ชุมชน และสังคมที่ดี
ซึ่งจากแนวทางที่บริษัทดำเนินมาตลอดดังกล่าว ทำให้เกิดผลการบอกต่อกันของลูกค้า
เป็นการสร้างแบรนด์ อย่างยั่งยืนผ่านประสบการณ์ของลูกค้าในโครงการ

ด้านราคา

บริษัทมีนโยบายในการตั้งราคา
ตามความเหมาะสมกับสภาวะตลาดและการแข่งขันโดยจะพิจารณาร่วมกับปัจจัยทางด้านต้นทุนค่าใช้จ่าย
ทำเล แบบบ้าน เงื่อนไขทางการตลาดเปรียบเทียบกับคู่แข่งขัน ซึ่งมีหลายแนวทาง เช่น
การตั้งราคาขายที่สูงกว่าคู่แข่งในทำเลเดียวกันเล็กน้อย
แต่บ้านในโครงการของบริษัทฯมีการออกแบบที่ดีกว่า
ในสภาพแวดล้อมและการออกแบบผังโครงการที่ดีกว่า หรือ
บ้านที่มีพื้นที่ใช้สอยมากกว่าในราคาเดียวกัน หรือ
การตั้งราคาสูงกว่าบ้างสำหรับบ้านในทำเลที่ดีกว่าคู่แข่ง
พร้อมสิ่งอำนวยความสะดวกที่บริษัทให้ในสิ่งที่มีคุณค่าที่มากกว่า
นอกจากนั้นบริษัทยังได้มีการพัฒนาคุณภาพและบริการ สร้างความเชื่อถือแก่ลูกค้า
ดังนั้นลูกค้าจึงมองว่าคุ้มค่าในการตัดสินใจเลือกซื้อโครงการของบริษัท
และบริษัทยังมีการขยายกลุ่มลูกค้าที่ต้องการบ้านระดับราคา 1 – 2 ล้านบาท
ด้วยการเปิดโครงการคอนโดมิเนียม บริเวณถนนสาทรตัดใหม่ (ถนนกัลปพฤกษ์)
ที่สามารถเดินทางสะดวกด้วยรถไฟฟ้า และโครงการทาวน์เฮ้าส์ และบ้านแฝดแนวคิดใหม่
ทำเลรถไฟฟ้าในถนนรัตนาธิเบศร์และราชพฤกษ์ สำหรับครอบครัวที่เพิ่งเริ่มต้น ราคา 1.7 – 3.0
ล้านบาท ซึ่งมีผลการตอบรับจากตลาดในปีที่ผ่านมาอย่างดี

ด้านโฆษณา การจำหน่ายและช่องทางการจัดจำหน่าย

ในปีที่ผ่านมาบริษัทใช้มาตรการทางการตลาดในลักษณะ Mass Marketing ผสานกับการใช้
Direct Marketing โดยเน้นการโฆษณาเพื่อสร้างความรับรู้ในมุมกว้าง
การสื่อสารโดยตรงถึงกลุ่มลูกค้าเป้าหมายเพื่อสร้างความจูงใจ และใช้ฝ่ายขายตั้งรับในลักษณะ
Counter Sales
โดยที่ฝ่ายขายมีการเสนอขายในเชิงรุกด้วยโดยมีการวิเคราะห์และเสาะหากลุ่มลูกค้าเป้าหมาย
ใช้การโฆษณาในลักษณะที่โฆษณาครั้งเดียวสามารถใช้ได้กับหลายๆ
โครงการซึ่งส่งผลให้ต้นทุนค่าโฆษณาลดลงแต่ยังคงมีประสิทธิภาพและประสิทธิผลที่ดี
เสริมด้วยกิจกรรมทางการตลาด Event Marketing , Relationship Marketing
เพื่อขยายช่องทางการสื่อสารโดยการแนะนำจากลูกค้าที่ซื้อบ้านของบริษัทแล้ว และE -Marketing
เพิ่มช่องทางการจัดจำหน่ายโดยใช้อินเตอร์เน็ต

ทั้งนี้ทางบริษัทมีการวิเคราะห์ร่วมกันในทีมงานขายและฝ่ายวางแผนโครงการจึงสามารถวิเคราะห์กลุ่มเป้าหมายได้ถูกต้องและมีประสิทธิภาพ

การส่งเสริมการจำหน่าย

บริษัทจะเลือกใช้กลยุทธ์ทางการตลาดที่เหมาะสมและจูงใจเพื่อกระตุ้นการซื้อของผู้บริโภค
อาทิการทำ Co-promotion ร่วมกับคู่ค้า อาทิ
ร่วมกับสถาบันการเงินจัดเงื่อนไขทางการเงินในรูปแบบพิเศษ เช่น สินเชื่ออัตราดอกเบี้ยต่ำ
ข้อเสนอพิเศษสำหรับลูกค้าสินเชื่อที่อยู่อาศัยด้วยเงื่อนไขการกู้และผ่อนชำระในอัตราพิเศษ
และการขยายระยะเวลากู้นาน และร่วมกับบริษัทผู้ผลิตเฟอร์นิเจอร์ออกแบบ
ตกแต่งเฟอร์นิเจอร์ในบ้านเพื่อให้ลูกค้าที่ซื้อบ้านของบริษัทได้บ้านพร้อมตกแต่งเสร็จเป็นการอำนวยความสะดวกให้แก่ลูกค้าและลดภาระลูกค้าที่จะต้องหามัณฑนากรมาตกแต่งบ้านและต้องหาสินเชื่อตกแต่งบ้านซึ่งจะมีอัตราดอกเบี้ยสูงกว่าสินเชื่อบ้าน
รวมถึงการดำเนินการร่วมกับพันธมิตรอื่นๆเพื่อสร้างมูลค่าเพิ่มให้กับบ้านและอำนวยความสะดวกให้แก่ลูกค้า

กลุ่มลูกค้าเป้าหมาย

จากแนวโน้มการเติบโตของความต้องการที่อยู่อาศัยที่ใกล้ที่ทำงานและใกล้เส้นทางคมนาคมสายสำคัญ
โดยเฉพาะรถไฟฟ้า บริษัทจึงขยายลูกค้าเป้าหมายของบริษัทให้ครอบคลุมตลาดทั้งในด้านกำลังซื้อ
งบประมาณ รูปแบบสินค้า และทำเลที่ต้องการเพิ่มขึ้น โดย สามารถแบ่งกลุ่มลูกค้าเป้าหมายออกเป็น
3 ลักษณะดังนี้

ด้าน Demographic

- ระดับรายได้ : เน้นกลุ่มรายได้ต่อครัวเรือน 40,000 บาทต่อเดือนขึ้นไปสำหรับบ้านเดี่ยว
และขยายฐานลูกค้าโดยการเพิ่มสินค้าใหม่ คือ คอนโดมิเนียมทำเลรถไฟฟ้าซึ่งมีลูกค้าเป้าหมาย
เป็นกลุ่มรายได้ต่อครัวเรือน 24,000 บาทต่อเดือนขึ้นไป โครงการทาวน์เฮ้าส์
และบ้านแฝดแนวคิดใหม่ ทำเลรถไฟฟ้าในถนนรัตนาธิเบศร์และราชพฤกษ์
สำหรับครอบครัวที่เพิ่งเริ่มต้น ที่มีรายได้ต่อครัวเรือน 30,000 บาท ต่อเดือนขึ้นไป
ซึ่งทำให้บริษัทสามารถครอบคลุมลูกค้าเป้าหมายได้กว้างมากขึ้น

ด้าน Geographic

- กลุ่มลูกค้าที่มีที่อยู่อาศัยเดิมหรือที่ทำงานอยู่ในรัศมีไม่เกิน 10 กิโลเมตรจากที่ตั้งโครงการ
เนื่องจากลูกค้าจะมีความ คุ้นเคยกับเส้นทางและสถานที่ตั้งโครงการ

- ลูกค้าที่สามารถใช้ระบบขนส่ง อาทิ รถไฟฟ้า ทางด่วน ในการเข้าถึงที่ตั้งโครงการได้สะดวก

ด้าน Psychographic

- กลุ่มลูกค้าที่มีความต้องการโครงการที่มีสภาพแวดล้อมที่ดีขึ้น ต้องการบ้านหลังใหญ่ขึ้น
หรือต้องการรูปแบบของโครงการที่สมบูรณ์

3.2.2 ภาวะการแข่งขัน

บริษัทเน้นการพัฒนาอสังหาริมทรัพย์เฉพาะด้านที่อยู่อาศัย โดยมีทั้งบ้านเดี่ยว และคอนโดมิเนียม
ซึ่งสามารถแบ่งตามทำเลที่ตั้งได้เป็น 4 กลุ่ม ดังนี้

กลุ่มที่ 1 โครงการที่มีทำเลดีมาก อยู่ในเขตเมือง ( อยู่ในรัศมีไม่เกิน 15 กม. )

ในกลุ่มนี้มีการแข่งขันน้อย โดยมีจำนวนโครงการไม่มากและขนาดโครงการไม่ใหญ่มากนัก
เนื่องจากไม่มีที่ดินที่ว่างเปล่าขนาดใหญ่ สำหรับบ้านเดี่ยวมีจำนวนไม่มากนักและจะมีราคาที่สูงมาก
ส่วนใหญ่จะพัฒนาเป็นทาวน์เฮ้าส์ราคาแพง
กลุ่มลูกค้าเป้าหมายเป็นกลุ่มลูกค้าระดับสูงที่ต้องการใช้ชีวิตในเขตเมือง

ในปี 2548 บริษัทได้ทำการศึกษาความต้องการของตลาดพบว่าคอนโดมิเนียมใจกลางเมือง
หรือคอนโดมิเนียมที่ใกล้เมือง แต่สามารถเดินทางเข้าถึงได้สะดวกด้วยรถไฟฟ้า ในระดับราคา
1.25 - 2.5 ล้านบาท มีความต้องการสูง จึงได้เปิดโครงการ คอนโดมิเนียม
ที่สามารถเดินทางเข้าถึงได้สะดวกด้วยรถไฟฟ้าสายสีเขียวส่วนต่อขยาย โดยใช้ชื่อ เมโทร พาร์ค
ระดับราคา 1.25 - 2.5 ล้านบาท เป็นการขยายตลาดใหม่

กลุ่มที่ 2 โครงการที่มีทำเลดี ใกล้เมือง (อยู่ในรัศมี 15-20 กม.) หรือใกล้สถานีรถไฟฟ้า

ในกลุ่มนี้ปัจจุบันมีการแข่งขันด้านการเปิดโครงการใหม่ๆ ในทำเลใกล้เมืองมากขึ้น
เนื่องจากที่ดินที่อยู่ใกล้เมืองหรือในทำเลที่ดีจะมีการตัดถนนสายใหม่
ทำให้การเดินทางเข้าสู่ตัวเมืองเป็นไปได้สะดวก ซึ่งทำให้ที่ดินบริเวณใกล้เคียง
สามารถพัฒนาเป็นโครงการบ้านจัดสรรได้อาทิ ถนนพระราม 5, ถนนอ่อนนุช, ถนนราชพฤกษ์,
ถนนรัตนาธิเบศร์ และถนนเอกมัย-รามอินทรา
ปัจจุบันพฤติกรรมการซื้อบ้านของผู้บริโภคจะเน้นซื้อบ้านที่มีคุณภาพ ดำเนินการโดยบริษัทฯที่มีชื่อเสียง
ตั้งอยู่ในทำเลที่ดี และหากมีสถานีรถไฟฟ้าอยู่ใกล้โครงการจะยิ่งได้รับความสนใจสูง
อันสืบเนื่องจากวิถีชีวิตของคนที่นิยมการเดินทางด้วยรถไฟฟ้าเพราะสะดวก รวดเร็ว
และประหยัดค่าใช้จ่าย ซึ่งโครงการส่วนใหญ่ของบริษัทฯ จัดอยู่ในกลุ่มนี้ อาทิ

โครงการโซนตะวันตก ใกล้สถานีรถไฟฟ้าสายสีม่วง (บางใหญ่ – บางซื่อ) และสายสีแดง (บางซื่อ
– ตลิ่งชัน)

โครงการโซนสุวรรณภูมิ ใกล้สถานีรถไฟฟ้าแอร์พอร์ต ลิงค์ เป็นต้น

จากการวางแผนกลยุทธ์ด้านทำเล ดังกล่าว โครงการของบริษัท จึงได้รับการตอบรับที่ดีจากลูกค้า
โดยกลุ่มลูกค้าเป้าหมายจะเป็นกลุ่มชนชั้นกลางจนถึงชนชั้นกลางค่อนข้างสูง ราคาจะอยู่ระดับประมาณ
3- 7 ล้านบาท

กลุ่มที่ 3 โครงการย่านชานเมือง ( รัศมี 20-30 กม. )

ในกลุ่มนี้มีการแข่งขันสูง เนื่องจากบริเวณย่านชานเมืองจะมีราคาที่ดินไม่สูงมากนัก
ทำให้มีผู้ประกอบการหลายรายมักกระจุกตัวอยู่ในรัศมี 20-30 กม. ส่งผลให้มีปริมาณสินค้าเสนอขาย
(Supply) มากกว่าปริมาณความต้องการซื้อ (Demand) ทำให้มีการแข่งขันสูง
เกิดภาวะสงครามราคา ทำให้ราคาขายค่อนข้างต่ำ ส่งผลให้ผู้ประกอบการมีกำไรต่ำตามไปด้วย
โครงการของบริษัทฯ บางส่วนจัดอยู่ในกลุ่มนี้

ปัจจุบันทางบริษัทได้ปรับกลยุทธ์ด้านสินค้า โดยออกแบบบ้านให้เล็กลง แต่มีฟังก์ชั่นสมบูรณ์เหมือนเดิม
ทำให้ราคาขายแข่งขันได้ โดยยังคงมีกำไรพอควร เพื่อรักษาส่วนแบ่งการตลาดในกลุ่มลูกค้าดังกล่าว

กลุ่มที่ 4 โครงการทำเลไม่ดีหรือออกนอกเมือง

ส่วนใหญ่ขายไม่ได้ ในอดีตอาจจะมีลูกค้าเลือกซื้อที่ดินในทำเลไม่ดีหรืออยู่นอกเมือง
เพราะมีต้นทุนต่ำมากและหวังว่าในอนาคตมูลค่าบ้านและที่ดินจะปรับตัวสูงขึ้นเมื่อความเจริญมาถึง
แต่ในปัจจุบันลูกค้าส่วนใหญ่มักไม่เลือกซื้อเนื่องจากการเดินทางที่ไม่สะดวก
และมีค่าใช้จ่ายในการเดินทางสูง จึงทำให้โครงการเหล่านี้มักมีปัญหาในการขาย

บริษัทมีการพิจารณาเลือกทำเลเป็นส่วนสำคัญหนึ่งในการกำหนดกลยุทธ์เพื่อการแข่งขัน

แนวโน้มธุรกิจอสังหาริมทรัพย์ปี 2550

ในส่วนของอุปสงค์ในปี 2550 คาดว่า
จะยังเติบโตต่อเนื่องตามความต้องการที่อยู่อาศัยของประชาชนที่ขยายตัวตามการขยายตัวของตัวเมืองกรุงเทพมหานครและปริมณฑล
อย่างไรก็ดีผู้บริโภคอาจใช้เวลาในการตัดสินใจซื้อค่อนข้างมาก
เนื่องจากความมั่นใจของผู้บริโภคยังอยู่ในระดับต่ำจากปัจจัยทางด้านการเมืองและเศรษฐกิจ ทั้งนี้
อำนาจในการซื้อของผู้บริโภคในปีนี้มีโอกาสสูงขึ้นจากสถานการณ์เงินเฟ้อที่ปรับตัวลดลง
และอัตราดอกเบี้ยที่มีแนวโน้มลดลงเช่นกัน

ดังรูปประกอบ รูปที่ 1 และ 2 แสดงสถานการณ์อัตราดอกเบี้ยและอัตราเงินเฟ้อ

[]

รูปที่ 1 อัตราดอกเบี้ย

ที่มา: ธนาคารแห่งประเทศไทย

[]

รูปที่ 2 อัตราเงินเฟ้อ

ที่มา: กระทรวงพาณิชย์

ในปี 2549 ที่ผ่านมา จำนวนที่อยู่อาศัยจดทะเบียนยังคงเติบโตขึ้น
ถึงแม้ว่าสถานการณ์โดยรวมของประเทศจะไม่ค่อยดี (ดูรูปที่ 3 ประกอบ) ทั้งนี้
ศูนย์ข้อมูลอสังหาริมทรัพย์ ธนาคารอาคารสงเคราะห์ยังมองว่า ตลาดในปี 2550
จะยังเติบโตได้อีกเช่นกัน

[]

รูปที่ 3 ที่อยู่อาศัยสร้างเสร็จในเขต กทม. และปริมณฑล

ที่มา : ศูนย์ข้อมูลอสังหาริมทรัพย์ ธนาคารอาคารสงเคราะห์

ทั้งนี้ในปี 2549 พบว่าหน่วยขายเปิดใหม่มีราคาเฉลี่ยต่ำลงในสินค้าเกือบทุกประเภท และสัดส่วนของ
อาคารชุดและทาวน์เฮ้าส์มีเพิ่มขึ้นอย่างต่อเนื่อง เมื่อเทียบกับปี 2547 และ 2547 ดังรูปที่ 4, 5,
และ 6

[]

รูปที่ 4 ราคาเฉลี่ยของที่อยู่อาศัยเปิดตัวใหม่ในเขต กทม. และปริมณฑล

ที่มา : บริษัท Agency for Real Estate Affairs

[]

รูปที่ 5 เปรียบเทียบปริมาณที่อยู่อาศัยเปิดตัวใหม่ในเขต กทม. และปริมณฑล แยกตามประเภทสินค้า

ที่มา : บริษัท Agency for Real Estate Affairs

[]รูปที่ 6 เปรียบเทียบปริมาณที่อยู่อาศัยเปิดตัวใหม่ในเขต กทม. และปริมณฑล แยกตามระดับราคา

ที่มา : บริษัท Agency for Real Estate Affairs

สำหรับในส่วนของอุปทานในปี 2550 โดยรวมจำนวนหน่วยขายเปิดใหม่มีแนวโน้มลดลง
เนื่องจากการปรับตัวระมัดระวังมากขึ้นของผู้ประกอบการตามสถานการณ์ของธุรกิจและรวมทั้งการเข้มงวดของสถาบันการเงินในการปล่อยสินเชื่อโครงการ
(ดู รูปที่ 7 สินเชื่ออสังหาริมทรัพย์เฉพาะธนาคารพาณิชย์ ประกอบ)
โดยเฉพาะจะมีการลดลงอย่างชัดเจนของผู้ประกอบการรายย่อย สำหรับในแต่ละกลุ่มสินค้า
ตลาดของที่อยู่อาศัยในระดับราคาสูงจะยังชะลอตัวต่อเนื่อง
เนื่องจากยังมีสินค้าคงค้างอยู่ในตลาดอยู่ค่อนข้างมาก ในปี 2550
ผู้ประกอบการจะยังคงเน้นการพัฒนาที่อยู่อาศัยที่มีขนาดเล็กลงและมีราคาถูกลง
โดยจะมีการพัฒนาทาวน์เฮ้าส์และคอนโดมิเนียมในสัดส่วนที่มากขึ้น (ดู รูปที่ 8
สัดส่วนที่อยู่อาศัยสร้างเสร็จใน กทม. และปริมณฑล ประกอบ)
ทั้งนี้คาดว่าสินค้าใหม่ที่จะออกสู่ตลาดโดยผู้ประกอบการจะเน้นพัฒนาสินค้าในระดับต่ำกว่า 5 ล้านบาท
โดยเฉพาะในระดับสินค้าที่ต่ำกว่า 3 ล้านบาท ในส่วนของคอนโดมิเนียม
จะยังมีการพัฒนาอย่างต่อเนื่องในทำเลในเมือง
แต่คาดว่าจะมีราคาต่ำลงเนื่องจากการแข่งขันที่สูงขึ้น

[]

ตารางที่ 6 แสดงสินเชื่ออสังหาริมทรัพย์เฉพาะธนาคารพาณิชย์

ที่มา : ธนาคารแห่งประเทศไทย

[]

รูปที่ 8 สัดส่วนที่อยู่อาศัยสร้างเสร็จในเขต กทม. และปริมณฑล

ที่มา : ศูนย์ข้อมูลอสังหาริมทรัพย์ ธนาคารอาคารสงเคราะห์

โดยรวมสภาพตลาดน่าจะมีเสถียรภาพมากขึ้นเนื่องจากอุปสงค์ที่น่าจะยังเติบโตได้ กำลังซื้อที่มากขึ้น
และอุปทานใหม่ที่ลดลง
รวมทั้งความต้องการที่อยู่อาศัยในปีนี้น่าจะเป็นความต้องการที่อยู่อาศัยจริงเป็นหลักโดยมีการเก็งกำไรลดลง

สำหรับแนวโน้มราคาวัสดุก่อสร้างน่าจะมีการปรับตัวสูงขึ้นอีกเล็กน้อยในปีนี้ต่อเนื่องจากปีที่แล้ว
เนื่องจากการเติบโตของการก่อสร้างทั้งจากภาครัฐและเอกชน รูปที่ 9
แสดงแนวโน้มราคาวัสดุก่อสร้าง

[]

รูปที่ 9 ดัชนีราคาวัสดุก่อสร้าง

ที่มา : กระทรวงพาณิชย์

3.3 การจัดหาผลิตภัณฑ์หรือบริการ

3.3.1 ข้อมูลเกี่ยวกับวัตถุดิบ

วัตถุดิบหลักในการพัฒนาโครงการอสังหาริมทรัพย์ของบริษัทประกอบด้วยที่ดิน และวัสดุก่อสร้าง
ที่ดินอันเป็นทำเลที่ตั้งของโครงการเป็นปัจจัยสำคัญ และเป็นต้นทุนหลักในการดำเนินธุรกิจของบริษัท
ซึ่งบริษัทฯ จะให้ความสำคัญต่อการจัดซื้อที่ดินเป็นอย่างมาก โดยการพิจารณาที่ดินที่มีศักยภาพ
ในทำเลที่ตั้งที่มี ระบบสาธารณูปโภคของรัฐรองรับ โดยบริษัทฯ
มีแนวทางในการรวบรวมที่ดินเพื่อใช้ในการพัฒนาโครงการ
จากการติดต่อซื้อที่ดินทั้งจากเจ้าของที่ดินโดยตรงหรือผ่านนายหน้าค้าที่ดิน

การจัดหาวัสดุก่อสร้างที่ใช้ในโครงการของบริษัทฯ และบริษัทในเครือ
ผู้รับเหมาโครงการจะเป็นผู้จัดหาซื้อเองโดยตรง ยกเว้นวัสดุบางชนิดที่ต้องใช้ปริมาณมาก
หรือวัสดุก่อสร้างที่มีราคาแพง ซึ่งบริษัท
ต้องการควบคุมคุณภาพและรูปแบบให้ได้มาตรฐานตามที่กำหนด
และเพื่อประโยชน์ในการบริหารต้นทุนวัสดุก่อสร้างจากการสั่งซื้อจำนวนมาก อาทิ เสาเข็ม
ประตู-หน้าต่าง อลูมิเนียม ปั๊มน้ำ หรือกระเบื้อง เป็นต้น โดยบริษัทจะเป็นผู้จัดหาวัสดุดังกล่าวเอง
เพื่อลดภาระของผู้รับเหมา ทั้งนี้ วัสดุที่บริษัท
สั่งซื้อส่วนใหญ่มักจะใช้ในขั้นตอนการก่อสร้างที่สามารถแยกจากขั้นตอนการทำงานของผู้รับเหมาได้อย่างชัดเจน
ทำให้บริษัท สามารถควบคุมงานก่อสร้างของผู้รับเหมาได้ด้วย

ทั้งนี้ บริษัทไม่มีการซื้อวัตถุดิบรายใดรายหนึ่งเกินร้อยละ 30 ของมูลค่าการซื้อวัตถุดิบทั้งหมดในช่วง
3 ปีที่ผ่านมา

3.3.2 ขั้นตอนและเทคโนโลยีการผลิต

ในด้านการผลิต บริษัทไม่มีข้อจำกัดใดในกระบวนการผลิตบ้านเดี่ยว
โดยบริษัทใช้วิธีการจ้างผู้รับเหมาภายนอกเป็นผู้ก่อสร้างงานโครงการของบริษัท
การจัดหาผู้รับเหมาส่วนใหญ่จะเป็นผู้รับเหมาขนาดกลาง และผู้รับเหมาขนาดใหญ่
เพื่อให้งานที่แต่ละผู้รับเหมารับผิดชอบมีความสมดุลกับขนาดและเงินลงทุน
และเพื่อให้ได้บ้านที่มีคุณภาพเป็นไปตามมาตรฐานที่บริษัทกำหนด
บริษัทมีระเบียบและขั้นตอนการคัดเลือกผู้รับเหมาโดยพิจารณาจากผู้รับเหมาที่มีความชำนาญมีประสบการณ์และมีความพร้อมในการลงทุนโดยการว่าจ้างผู้รับเหมาก่อสร้างบ้านในแต่ละแบบจะเป็นราคามาตรฐานเดียวกันสำหรับผู้รับเหมาแต่ละราย

ปัจจุบัน นอกจากการก่อสร้างบ้านโดยใช้แรงงานคนเป็นหลักแล้ว บริษัท
ยังได้นำเทคโนโลยีก่อสร้างบ้านสำเร็จรูปมาใช้กับ 2 โครงการ คือ โครงการเพอร์เฟค พาร์ค
พระราม 5 – บางใหญ่ เป็นบ้านสำเร็จรูประบบ ผนังรับน้ำหนัก (Load Bearing Wall)
และโครงการเพอร์เฟค พาร์ค รามคำแหง เป็นบ้านสำเร็จรูป ระบบ เสา-คาน (Rigid Frame
or Skeleton) ซึ่งทำให้ลดระยะเวลาในการก่อสร้างบ้าน
และแก้ไขปัญหาการขาดแคลนแรงงานและช่างฝีมือ เนื่องจากเป็นการผลิตชิ้นส่วนจากโรงงาน
ใช้แรงงานคนน้อย และสามารถควบคุมคุณภาพของวัสดุได้ดีกว่าเพราะไม่ต้องพึ่งฝีมือแรงงานมาก

สำหรับโครงการคอนโดมิเนียมบริษัทให้ความสำคัญในทุกขั้นตอนตั้งแต่การคัดเลือกผู้รับเหมาที่มีประสบการณ์มีความพร้อมในการลงทุน
มีทีมงานที่มีประสิทธิภาพ โดยบริษัทมีทีมประสานงานอย่างใกล้ชิดนอกจากนี้บริษัทยังได้
ว่าจ้างบริษัทที่ปรึกษาที่มีประสบการณ์ด้านอาคารสูงเพื่อกกำกับดูแลการก่อสร้างให้เป็นไปตามหลัก
วิศวกรรมศาสตร์และ มาตรฐาน ทั้งด้านคุณภาพ ระยะเวลาการก่อสร้างและความปลอดภัย

ทั้งนี้ในระหว่างการก่อสร้างโครงการ บริษัทจะมีทีมงานวิศวกร และโฟร์แมน
ควบคุมงานก่อสร้างให้เป็นไปตามมาตรฐานทุกขั้นตอน
มีหน่วยงานควบคุมมาตรฐานกลางที่จะคอยดูแลรักษามาตรฐานการก่อสร้างของทุกโครงการ
มีการจัดฝึกอบรมและดูงานให้กับทั้งทีมงานวิศวกร โฟร์แมนของบริษัท และของผู้รับเหมา
มีการจัดทำคู่มือการก่อสร้าง
และขั้นตอนการตรวจสอบงานก่อสร้างให้กับทีมงานของบริษัทและผู้รับเหมา

ปัจจุบัน การก่อสร้างบ้านเดี่ยวไม่มีผู้รับเหมารายหนึ่งรายใดของบริษัท
ที่รับเหมางานของบริษัทเกินกว่าร้อยละ 30 ของมูลค่าจ้างผู้รับเหมาทั้งหมด
และจากการมีมาตรการตรวจสอบผู้รับเหมา ทำให้บริษัทไม่มีผลกระทบจากการขาดแคลนแรงงาน
เนื่องจากบริษัทผู้รับเหมาที่บริษัทจัดจ้างเป็นผู้รับเหมาขนาดกลางหรือขนาดใหญ่
ซึ่งมีการจัดทำสัญญาและกำหนดระยะเวลาการส่งมอบงานที่ชัดเจน นอกจากนี้
ทีมวิศวกรหรือโฟร์แมนที่ใช้ในการควบคุมงานก่อสร้างของบริษัท เป็นทีมงานที่เป็นพนักงานของบริษัท
ซึ่งเพียงพอต่อปริมาณงานของบริษัทในปัจจุบัน

  3.4 ผลกระทบต่อสิ่งแวดล้อม

ในการดำเนินการพัฒนาโครงการแต่ละโครงการก่อนการดำเนินการก่อสร้างโครงการใด ๆ
ที่มีขนาดที่ดินตั้งแต่100ไร่ขึ้นไปหรือโครงการที่มีจำนวนมากกว่า 500 แปลงขึ้นไป
บริษัทจะต้องทำการศึกษารายงานผลกระทบสิ่งแวดล้อมตามระเบียบวิธีการจัดสรรของกรมที่ดินซึ่งกำหนดให้บริษัทต้องดำเนินมาตรการหลายประการในการลดผลกระทบต่อสิ่งแวดล้อมสำหรับโครงการที่มีขนาดพื้นที่เล็กกว่าพื้นที่ที่ระบุไว้ข้างต้นบริษัทก็ได้นำวิธีการปฏิบัติเช่นเดียวกับวิธีการข้างต้นมาใช้ซึ่งการศึกษาผลกระทบดังกล่าวบริษัทจะทำการศึกษาเพียงครั้งแรกครั้งเดียวเมื่อจะเริ่มพัฒนาโครงการ
เว้นแต่จะมีการเปลี่ยนแปลงรูปแบบโครงการจึงจะต้องมีการศึกษาผลกระทบต่อโครงการใหม่
ที่ผ่านมาโครงการต่าง ๆ
ของบริษัทได้ผ่านความเห็นชอบในมาตรการด้านการจัดการสิ่งแวดล้อมในโครงการจากหน่วยงานของรัฐที่มีหน้าที่พิจารณาเรื่องสิ่งแวดล้อมอย่างครบถ้วนส่งผลให้บริษัทได้รับรางวัล
EIA Monitoring Awards2005 ของ กระทรวงทรัพยากรธรรมชาติและสิ่งแวดล้อม
ซึ่งมอบรางวัลให้กับสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อม
และมีการจัดการสภาพแวดล้อมดีเด่น ถึง 2 โครงการ คือ เพอร์เฟคเพลส
รามคำแหงและเพอร์เฟคเพลส รัตนาธิเบศร์ สำหรับ ปี 2549
บริษัทยังคงดำเนินการด้านสิ่งแวดล้อมอย่างต่อเนื่องและได้รับรางวัล EIA Monitoring Awards
2006 3 โครงการคือ (1)โครงการเพอร์เฟคเพลส รัตนาธิเบศร์ , (2)
โครงการเพอร์เฟคเพลส รามคำแหง เฟส 1 และ (3) โครงการเพอร์เฟคเพลส รามคำแหง
เฟส 2 และ 3

ทั้งนี้ ภายหลังจากที่บริษัทได้ศึกษาผลกระทบสิ่งแวดล้อมแล้วนั้น
บริษัทจะว่าจ้างให้ผู้รับเหมาก่อสร้างดำเนินการรับเหมางานจากบริษัท
เพื่อดำเนินการก่อสร้างทั้งโครงการต่อไป
ซึ่งเงื่อนไขการว่าจ้างก่อสร้างโครงการกำหนดให้ผู้รับเหมาก่อสร้างต้องเป็นผู้รับผิดชอบต่อค่าใช้จ่ายในการควบคุมสิ่งแวดล้อมเอง
ดังนั้นบริษัทจึงไม่มีค่าใช้จ่ายในการควบคุมสิ่งแวดล้อมอื่นอีกนอกเหนือจากค่าใช้จ่ายเพื่อการศึกษาผลกระทบต่อสิ่งแวดล้อม

  3.5 งานที่ยังไม่ได้ส่งมอบ

ณ วันที่ 31 ธันวาคม 2549
บริษัทและบริษัทย่อยมีภาระผูกพันที่จะต้องส่งมอบสินค้าให้กับผู้ซื้อบ้านและคอนโดมิเนียม
ตามที่ระบุในสัญญาซื้อขาย โดยแบ่งเป็นภาระผูกพันในแต่ละโครงการ ดังนี้

+-------------------------------------------+-----------+--------------+
| ชื่อโครงการ                                 | งา        |              |
|                                           | นค้างส่งมอบ |              |
+-------------------------------------------+-----------+--------------+
|                                           | หน่วย      | ล้านบาท       |
+-------------------------------------------+-----------+--------------+
| เพอร์เฟค เพลส รัตนาธิเบศร์                    | 1         | 8.73         |
+-------------------------------------------+-----------+--------------+
| มณียา มาสเตอร์พีซ รัตนาธิเบศร์                  | 2         | 16.91        |
+-------------------------------------------+-----------+--------------+
| มณียา มาสเตอร์พีซ เอ็กซ์คลูซีฟ (ส่วนขยาย)         | 3         | 27.02        |
+-------------------------------------------+-----------+--------------+
| เพอร์เฟค เพลส รัตนาธิเบศร์ - ราชพฤกษ์          | 1         | 5.35         |
+-------------------------------------------+-----------+--------------+
| ชื่อโครงการ                                 | งา        |              |
|                                           | นค้างส่งมอบ |              |
+-------------------------------------------+-----------+--------------+
|                                           | หน่วย      | ล้านบาท       |
+-------------------------------------------+-----------+--------------+
| เพอร์เฟค พาร์ค รัตนาธิเบศร์ - ราชพฤกษ์          | 2         | 6.79         |
+-------------------------------------------+-----------+--------------+
| เดอะ วิลล่า รัตนาธิเบศร์-ราชพฤกษ์               | 155       | 278.95       |
+-------------------------------------------+-----------+--------------+
| เพอร์เฟค เพลส พระราม 5 - ราชพฤกษ์           | 12        | 75.75        |
+-------------------------------------------+-----------+--------------+
| เพอร์เฟค พาร์ค พระราม 5 - บางใหญ่            | 43        | 124.85       |
+-------------------------------------------+-----------+--------------+
| มณีรินทร์ เลค & พาร์ค ติวานนท์ วงแหวน           | 21        | 98.13        |
+-------------------------------------------+-----------+--------------+
| มณีรินทร์ พาร์ค รังสิต                          | 6         | 28.41        |
+-------------------------------------------+-----------+--------------+
| เพอร์เฟค เพลส รามคำแหง เฟส 2-3             | 1         | 7.40         |
+-------------------------------------------+-----------+--------------+
| เพอร์เฟค เพลส รามคำแหง – สุวรรณภูมิ           | 4         | 21.90        |
|                                           |           |              |
| (The Private Zone)                        |           |              |
+-------------------------------------------+-----------+--------------+
| เพอร์เฟค เพลส รามคำแหง – สุวรรณภูมิ           | 1         | 8.25         |
|                                           |           |              |
| (การ์เด้นโซน)                               |           |              |
+-------------------------------------------+-----------+--------------+
| เพอร์เฟค เพลส รามคำแหง – สุวรรณภูมิ           | 1         | 8.80         |
|                                           |           |              |
| (โคโลเนียลโซน)                             |           |              |
+-------------------------------------------+-----------+--------------+
| เพอร์เฟค พาร์ค รามคำแหง – สุวรรณภูมิ           | 3         | 14.99        |
+-------------------------------------------+-----------+--------------+
| มาสเตอร์พีช เอกมัย-รามอินทรา                  | 13        | 254.62       |
+-------------------------------------------+-----------+--------------+
| เมโทร พาร์ค สาทร*                          | 1,334     | 2,310.79     |
+-------------------------------------------+-----------+--------------+
| เพอร์เฟค เพลส สุขุมวิท 77**                   | 10        | 76.87        |
+-------------------------------------------+-----------+--------------+
| รวม                                       | 1,613     | 3,374.51     |
+-------------------------------------------+-----------+--------------+

* คอนโดมิเนียม

** โครงการบริษัทย่อย